"Kirjuta üles nägemus ja tähenda selgesti lauakeste peale,
et see, kes seda loeb, võiks lugeda soravalt.
Sest nägemus ootab küll oma aega, aga ta ruttab lõpu poole ega peta.
Kui ta viibib, siis oota teda, sest ta tuleb kindlasti." Habakuk 2:2
Ma olin alkohoolik.
Väga edukas alkohoolik.
Mul oli palju probleeme
ja ma viibisin neljas erinevas rehabilitatsioonikeskuses.
Käisin küll iganädalaselt kirikus, kuid päästetud ei saanud.
Üks mees, kes aitas mul kolida -
ta laps oli äsja surnud ja ta oli oma tööst ilma jäänud.
Ometi oli ta õnnelik.
Minu firma käive oli 300 miljonit dollarit aastas,
aga mina olin õnnetu.
Küsisin sellelt mehelt, mis selle taga peitub
ja ta vastas, et ta on kristlane.
Ütlesin: "Mina ka", mispeale ta küsis: "Millal sa päästetud said?"
Ütlesin, et olen alati olnud kristlane, kuid ta ütles, et need asjad ei käi nii.
Ta võttis tagataskust Piibli ja näitas sealt Roomlaste 10 ptk'i:
"Sest igaüks, kes hüüab appi Issanda nime, päästetakse."
Ta küsis: "Oled sa palunud Jeesusel saada oma Päästjaks?"
"Sest igaüks, kes hüüab appi Issanda nime, päästetakse."
Roomlastele 10:13
Palusime koos nö patuse palve,
kus palusin oma patud andeks ja kutsusin Jeesuse oma südamesse.
Ja siis ilmus Jumal kohale.
Hakkasin ohjeldamatult nutma, paludes oma patud andeks.
Andsin oma elu Jeesusele.
Sellest hetkest alates kogesin Jumala ligiolu.
Kogesin, kuidas Ta mind puhastas, otsekui mind puhtaks pestes.
See oli võimas. On tänasenigi.
Jumala arm on nii võimas.
Ta päästab ka sinu, kui vaid palud Teda,
alandades oma südame Ta ees, et Ta võiks päästa ja vabastada sind.
Ta tõesti teeb seda.
Otsustasin sellega täie rauaga kaasa minna.
Teen, mida iganes Jumal tahab, et ma teeksin
ja lähen, kuhu iganes.
Tahan rääkida inimestele Jeesusest, et nad võiks vabaneda nii nagu mina.
Jumal kõrvaldas alkoholi mu elust. See on nüüd kadunud.
Käisin nii psühhiaatrite, psühholoogide kui pastorite juures.
Ka AA rühmas.
Keegi neist ei suutnud mind vabastada.
Kui aga Jumal välja ilmus, päästis Ta mu hinge hetkega,
tehes mind vabaks kõigest muustki.
Ma isegi ei tundnud end ära. Ma ei tundnud oma peegelpilti ära.
Olin täielikult muutunud. Nägin, kuulsin ja rääkisin uutmoodi.
Kõik muutus.
Sellest see kõik algas.
Pühendasin oma elu evangeelumi kuulutamisele,
kes iganes mind kuulda võtab.
SIIONI NAFTA ja GAAS Usuteekond
Jim Spillman tuli meie kogudusse Clawsonisse Michiganis
1981. a. veebruaris, kui õigesti mäletan.
Ta õpetas tol ajal Piiblist.
Ta oli kirjutanud raamatu: "Great Tresure Hunt" -
eesti keeles "Suur aaretejaht"
Ta rääkis seal nii naftast Iisraelis kui Piiblist.
Olin alles noor usklik ja see teema huvitas mind väga.
Otsustasin välja uurida, kas see peab ka paika?
Ta pidas 3-päevaseid seminare, nii et ma ostsin need salvestised.
Kuulasin neid kassette hoolega ja lugesin etteantud piiblikohti,
mõeldes, võib-olla see on tõsi, aga võib-olla ka mitte.
Sealt see kõik alguse saigi.
Sain alles hiljem teada,
et Jim Spillmann oli maailmakuulus evangelist.
Ta kuulutas evangeeliumi maailma eripaigus.
Kirikud olid puupüsti täis, kuhu iganes ta ka ei läinud.
Osa tema nägemusest puudutas Iisraeli naftat.
Ma ei saanud kohe algul arugi, kuidas teda koguduses kuulates
istutas Jumal selle nägemuse ka minu südamesse.
Siis sattusin ühte nelipühikirikusse.
Üks ülistusmeeskonnas olnud mees tuli minuga juttu rääkima.
Ma polnud teda kunagi varem näinud.
Ta ütles, et Jumal oli talle öelnud, et me peame rääkima Iisraeli naftast.
Ma ei mõistnud veel kogu seda lugu,
kuid nõustusin kohtuma temaga oma kontoris.
Küsisin, kuidas see minusse puutub?
Ma ei teadnud veel, et Jumal ise oli ta läkitanud.
Ta küll ütles seda,
kuid ma polnud kindel, kas uskuda teda.
Ta rääkis neist samadest asjadest.
Jumal saatis mind 2 kuu pärast, 1983. aasta mais Iisraeli.
See oli ime.
Mul polnud mingit kavatsust sinna minna,
kuigi mäletasin neid kahte juhtumit.
Samas ei uskunud ma, et võiksin ise olla kaasas sellega.
Ma ei tegutsenud ju nafta äris, vaid tööriistade valdkonnas.
See mees helistas mulle ja ütles:
"Jumal näitas mulle, et peaksime minema Iisraeli."
Vastasin: "Lähen vaid siis, kui Jumal selleks raha annab."
Sest ma poleks muidu saanud tööst eemal olla.
Paari päeva pärast sain posti teel tšeki,
mille summast piisas lennupiletite ostuks.
See oli ilmselgelt Jumalast.
Tulin siia Iisraeli
ja nägin siin ka öösel nägemuse 1 Kuningate 8:41-43 põhjal.
Palvetasin templi poole nii nagu Jumal 2 Ajaraamatus ütleb.
Läksin Jeruusalemma ja katsusin Nutumüüri.
Ühtlasi palvetasin ka Templi poole.
Küsisin Jumalalt nafta kohta ja usun, et Ta ütles: "Jah."
Muud ma ei vajanudki.
Tulin tagasi koju ja ütlesin Joanile: "Me kolime Iisraeli."
Tookord polnud mul veel mingit ettevõtet.
Müüsime mu firma GTE'le maha,
kolisime Houstonisse ja ma rajasin Zion Oil & Gas'i.
Täiesti usu põhjal.
"Usk on kindel usaldus selle vastu, mida oodatakse
ja veendumus selles, mida ei nähta."
Tõeline piibellik usk ainuüksi ei usu, aga ka teab.
See teab oma südames.
Olen siin, et leida naftat.
Ma ei arvesta suurt palju sellega, mida teised teevad.
Mis tagatistesse puutub, siis Washington ei taga midagi.
See võib muuta oma meelt, millal iganes.
Iisrael on ainuke maa,
kes peab ise seisma oma turvalisuse eest.
Iisrael vajab äevas 220 000 barrelit naftat.
Jah, täna on tal veel võimalus osta seda erinevatelt turgudelt,
kuid homne olukord võib olla juba teine.
Aitame Iisraelil saada nafta osas oma jõududega hakkama.
Esimesed 100 000 barrelit läheb Iisraeli kaitsejõududele.
Mul on ükskõik, kes selle leiab.
Ma pole iialgi arvanud,
et Zion Oil ja Gas peaks olema siin ainus nafta puurija.
Nafta on minu jaoks olulisem kui see, kes selle esimesena leiab.
Iisraeli oma varud ja turvalisus on minu jaoks kõige olulisemad.
Kui keegi tuleb suure rahapakiga
ja tahab hakata siin naftat kaevandama,
valmistab see mulle vaid suurt rõõmu.
Kuid miks peaks siis Zion Oil & Gas saama naftasoone peale,
kui keegi teine pole veel saanud?
Kuna Jumal ise kutsus meid.
Ma ei tulnud siia omapäi naftat otsima.
Jumal ise saatis mind,
andes meile üle 100 miljoni dollari nafta leidmiseks.
Siin on ilmselgelt kaks nüanssi. Esiteks see, et Ta saatis mu siia.
Ta andis organisatsiooni, mida ka ise külastasite,
nii et nägite, et see on olemas.
Seal töötab nii geolooge, geofüüsikuid, insenere kui palju teisi.
Mina poleks osanud neid otsida - Jumal ise saatis nad.
Ma olin juba kaevanud kolm auku, kuid neist ei saanud asja.
Kaevandasime Aaseri jalamil.
Piiblis on öeldud: "ja ta kastku oma jalg õlisse!"
Ma ei teadnud midagi avatud alast Megiddos'is Jisreelis.
Kuid meie juhtiv geoloog, kes on muide ka geoloogia doktor
ja Victor, kes on geofüüsik, geoloog, jurist ja kes iganes veel -
nad tulid ütlema: "John, me peame taotlema luba."
Ütlesin, et me ei vaja uut luba,
kuid nad ütlesid: "Peaksid sellega tutvuma.
Oleme geoloogidena selle piirkonnaga tutvunud
ja usume, et sellel on suurt potentsiaali."
Ütlesin: "Ainuüksi loa taotlemine maksab juba miljon dollarit."
See ei pakkunud mulle huvi,
kuna meil oli juba kehtiv leping ühe teise koha jaoks.
Lisasin: "Pealegi, Piiblis ei mainita seda kohta kusagil."
Nad ütlesid, et ma eksin.
See paik pidavat asuma Joosepi pea peal.
Käskisin neil seda tõestada.
Nad tõid lagedale oma geoloogilised kaardid.
Seal olid erinevad jooned ja kritseldused,
mis võisid anda inseneridele ja geoloogidele aimu, millega tegu.
Nad asetasid diagrammi kaardile ja see jäi otse Joosepi pea kohale -
täpsemalt öeldes Joosepi pealae peale.
Jumal lubas õnnistada Joosepi poegi Manasset ja Efraimi.
Just seal me olemegi - Megiddoni orus Jisreelis.
Kui kõik need asjad kokku lüüa,
on see koht suure tõenäosusega õige, kuna Jumal on andnud ka raha selleks
Nii et nüüd me siis kaevandame ja vaatame, mida Jumal teeb.
Kui on vaja mõni otsus langetada, otsin palves Jumalat ja Ta vastab.
Nii lihtne see ongi.
Enamus kristlasi peab seda keeruliseks.
Tegelikult aga peab vaid järgima Tema samme.
Psalmis 119 öeldakse, et ta annab lihtsale arusaamist.
Minagi kuulun nende sekka.
Olen lihtne inimene, kes otsib vastust, kas minna edasi või mitte.
Teen ususamme nagu me esiisa Aabraham.
Sa lihtsalt teed ususamme.
Kui asjad ei lähe nii nagu soovitud,
loeb Jumala tahe muidugi rohkem kui minu oma.
Lepin sellega usus ja lootuses.
Minu jaoks tähendab usk teadmist ja uskumist.
Olen alati teadnud, et see saab sündima.
Olen täna sama innukas kui 30 aastat tagasi.
Selles osas ei muuda mind miski.
Olen keskendunud sellele,
mida Jumal meid Iisraeli tegema saatis -
toetama juudi rahvast ja Iisraeli,
aidates neil muutuda iseseisvaks süsivesinike osas
ja seda me ka teeme.
"Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!
Siis ma õnnistan neid, kes sind õnnistavad,
panen vande alla selle, kes sind neab,
ja sinu nimel õnnistavad endid kõik suguvõsad maa peal!”
1 Moosese 12:2-3
Tõlge: Anne-Ly Raukas